wickkiey/tamil-wikipedia-chunked huggingface dataset:
# இந்திய சேவகர்கள் சங்கம்

## நோக்கம்

கல்வி, சுகாதாரம், சுகாதாரப் பாதுகாப்பு ஆகியவற்றை ஊக்குவிப்பதற்கும், தீண்டாமை மற்றும் பாகுபாடு, குடிப்பழக்கம், வறுமை, பெண்கள் மீதான அடக்குமுறை மற்றும் உள்நாட்டு துஷ்பிரயோகம் ஆகியவற்றின் சமூக தீமைகளை எதிர்த்துப் போராடுவதற்கும் இந்த சங்கம் பல பிரச்சாரங்களை ஏற்பாடு செய்தது. நாக்பூரிலிருந்து தி கிட்டாவாடா என்ற ஆங்கில பத்திரிக்கை 1911 இல் தொடங்கியது. முக்கிய இந்தியர்கள் அதன் உறுப்பினர்களாகவும் தலைவர்களாகவும் இருந்தனர். அரசியல் நடவடிக்கைகள் மற்றும் இந்திய தேசிய காங்கிரசு போன்ற அமைப்புகளிலிருந்து விலகி இருக்க அது முடிவு செய்தது.
# இந்திய சேவகர்கள் சங்கம்

## அமைப்பு

1915 இல், கோகலே இறந்த பின்னர் சங்கத்தின் அடிப்படை சுருங்கியது, 1920 களில் மகாத்மா காந்தி காங்கிரசின் தலைவர் ஆனவுடன், நாடு முழுவதும் பொதுமக்கள் அளவில் சமூக சீர்திருத்த பிரச்சாரங்களை ஆரம்பித்து, இளம் இந்தியர்களை ஈர்த்தார். இருப்பினும், இது ஒரு குறைவான உறுப்பினர்களை கொண்டிருந்தாலும் இதன் நடவடிக்கைகளைத் தொடர்ந்து வருகிறது. இது மகாராட்டிடிராவின் புனே நகரில் அதன் தலைமையகத்தைக் கொண்டுள்ளது.
# இந்திய சேவகர்கள் சங்கம்

## அமைப்பு

### கிளைகள்

தனுர் அருகே உள்ள தேவதார் அரசு மேல்நிலைப் பள்ளி வளாகத்தில் உள்ள கோபால கிருஷ்ண தேவதாரின் சிலை]]
இது உத்தரப் பிரதேசம், ஒடிசா, அலகாபாத் மற்றும் உத்தராகண்டம் போன்ற பல்வேறு மாநிலங்களில் அதன் கிளைகளைக் கொண்டுள்ளது. இது தொடக்கப் பள்ளிகள், பழங்குடியின சிறுவர்களுக்கான குடியிருப்பு விடுதி, பழங்குடிப் பெண்களுக்கான ஆசிரம வகை பள்ளிகள், குழைந்தை மையங்கள் போன்றவற்றை கவனித்து வருகிறது. ஒடிசாவில் கட்டக், சவுத்வார் மற்றும் ராயகடாவிலும் இதன் மையங்கள் உள்ளன. இது ஒடிசாவில் ஒரு அனாதை இல்லத்தையும் நடத்துகிறது.
# அமோனியம் யுரேனைல் கார்பனேட்டு

**அமோனியம் யுரேனைல் கார்பனேட்டு** *(Ammonium uranyl carbonate)* என்பது UO<sub>2</sub>CO<sub>3</sub>•2(NH<sub>4</sub>)<sub>2</sub>CO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனைல் அமோனியம் கார்பனேட்டு என்ற பெயராலும் இது அழைக்கப்படுகிறது. யுரேனியத் தொழிற்சாலைகளில் இதை சுருக்கமாக யுஏசி என்கிறார்கள். யுரேனியம் அறுபுளோரைடை (UF6) யுரேனியம் ஈராக்சைடாக (UO2) மாற்றும் செயல்முறையில் ஒரு முக்கியமான வேதியியல் கூறாக இது கருதப்படுகிறது.  
அமோனியம் யுரேனைல் கார்பனேட்டுடன் நீராவியையும் ஐதரசனையும் 500 முதல் 600 பாகை செல்சியசு வெப்பநிலையில் சேர்த்தால் யுரேனியம் ஈராக்சைடு கிடைக்கும். நீரிய யுரேனைல் நைட்ரேட்டின் வடிநீர்மத்தை அமோனியம் பைகார்பனேட்டுடன் சேர்த்து சூடுபடுத்தி அமோனியம் யுரேனைல் கார்பனேட்டை திண்மநிலை விழ்படிவாக உருவாகிறது. கரைசலிலிருந்து இத்திண்மம் பிரிக்கப்பட்டு மெத்தனால் சேர்த்து உலர்த்தி ஐதரசனுடன் உயர்வெப்பநிலைக்கு சூடாக்கினால் நேரடியாக யுரேனியம் ஈராக்சைடு தூளாகத் தயாரிப்பது மற்றொரு தயாரிப்பு முறையாகும்.  
அமோனியம் யுரேனைல் கார்பனேட்டு யுரேனியம் ஈராக்சைடு தூளானது எளிமையான பாய்வும் 10 µ அளவுக்கு சொரசொரப்பும் புரைமமும் 5மீ2/கிராம் மேற்பரப்பும் கொண்டு கட்டியாக்கலுக்கு பொருத்தமானதாக உள்ளது. மணித்திரளாக்கம் என்ற படிநிலை இம்முறையில் தவிர்க்கப்படுகிறது. அணுக்கரு எரிபொருள் கட்டுருவாக்கத்தில் யுரேனியம் ஈராக்சைடு மாற்றம் பெரும்பாலும் முதல் படிநிலையாக மேற்கொள்ளப்படுகிறது.
தென் கொரியா , அர்கெந்தினா போன்ற நாடுகளில் அமோனியம் யுரேனைல் கார்பனேட்டு செயால்முறை பின்பற்றப்படுகிறது. இச்செயல்முறையில் குறைந்த காற்று அல்லது ஆக்சிசன் முன்னிலையில் உயர்வெப்பநிலைக்கு சூடாக்கல், ஒடுக்கம், நிலைநிறுத்தம் போன்ற செயல்கள் உடனிகழ்வாக செங்குத்து பாய்ம அடுக்கு அணுக்கரு உலையில் செயற்படுத்தப்படுகின்றன. பெரும்பாலான நாடுகளில் அணுக்கரு எரிபொருளுக்குத் தேவையான யுரேனியம் ஈராக்சைடை அமோனியம் டையுரேனேட்டு செயல்முறையின் வழியே தயாரிக்கிறார்கள். இச்செயல்முறை பலபடிநிலைகள் கொண்டதாகும்.  
மஞ்சள் அப்பத்தின் பலவடிவங்களில் அமோனியம் யுரேனைல் கார்பனேட்டும் ஒன்றாகும். குவியல்மீட்புச் செயல்முறையின் விளைபொருளாக இங்கு இச்சேர்மம் உருவாகிறது.
# கொரோனா தேவி வழிபாடு

**கொரோனா தேவி வழிபாடு** , இந்தியாவில் கொரோனா வைரசு, பெருந்தொற்றால் 14 சூன் 2020 வரை 3,24,482 பேர் பாதிக்கப்பட்டு, 9,247 பேர் இறந்துள்ளனர். இப்பெருந்தொற்று நோய்க்கு இதுவரை மருந்துகள் கண்டுபிடிக்கப்படாத நிலையில், உலகில் பல பகுதிகளில் பெண்கள் சில வினோதமான தடுப்பு நடைமுறைகள் மற்றும் சடங்குகள் செய்து வருகின்றனர். இருப்பினும், இந்தியாவில், இந்த பெருந்தொற்று நோய், சில பகுதிகளில் மக்களை மூடநம்பிக்கைக்குள்ளாக்கியுள்ளது.  
மார்ச், 2020 மாத இறுதியில் உத்தரப் பிரதேசம் மாநிலம், சீதாப்பூர் மாவட்டத்தில் *கொருனா* (**Koruna**) என்ற கிராமத்தில் வசிப்பவர்கள், கொரோனா வைரசு மார்ச், 2020 மாத இறுதியில் இந்தியாவில் பரவியதிலிருந்து பல பாகுபாடுகளை எதிர்கொண்டனர்.  
தற்போது சூன் மாத நடுவில் பிகார், ஜார்க்கண்ட், உத்தரப் பிரதேசம், அசாம் மற்றும் மேற்கு வங்காளத்தின் பல மாவட்டங்களில் பெண்கள் மற்றும் திருநங்கைகள் கொரோனா வைரசு பெருந்தொற்றிலிருந்து தங்களைக் காத்தருள **கொரோனா தேவி** வழிபாடுகள் செய்கின்றனர். கேரளாவின் கொல்லம் மாவட்டத்தில் உள்ள கடக்கல் என்னும் இடத்தில் அணிலன் என்பவர் கொரோனா வைரசு வடிவச் சிலையை நிறுவி கொரோனா தேவியை வழிபாடு செய்கிறார்.
# விண்மீன் கோட்டுரு

கோட்டுருவியலில் **விண்மீன்** அல்லது **விண்மீன் கோட்டுரு** (*star*) *S*<sub>k</sub> என்பது முழு இருகூறு கோட்டுருவாகும். இக்கோட்டுரு ஒரு உள்முனையும் *k* இலைகளும் கொண்ட மரமாக (*K*<sub>1,*k*</sub>) இருக்கும். *k* ≤ 1 எனில் இம்மரத்தில் உள்முனை இருக்காது, *k* + 1 இலைகள் இருக்கும்).  
மாறாக, சில நூலாசிரியர்கள் விண்மீனை (*S*<sub>k</sub>) அதிகபட்சம் 2 அலகு விட்டமும் *k* வரிசையும் கொண்ட மரமாக வரையறுக்கின்றனர். இந்த வகையில் *k* > 2 எனில் அந்த விண்மீனில் *k*&nbsp;&minus;&nbsp;1 இலைகள் இருக்கும்  
ஒன்றுக்கும் அதிகமான படிகொண்ட அதிகபட்ச முனைகள் ஒன்று மட்டுமேயுள்ள இணைப்புள்ள கோட்டுருக்களாகவும் விண்மீன் கோட்டுருக்களை வரையறுக்கலாம்.
# விண்மீன் கோட்டுரு

## கவ்வி

மூன்று படியுடைய விண்மீன் **கவ்வி**யென (*claw*) அழைக்கப்படுகிறது.  
கவ்வியற்றக் கோட்டுருக்களின் வரையறையில் கவ்விகள் குறிப்பிடத்தக்கவை. கவ்வியற்ற கோட்டுருக்களின் எந்தவொரு தூண்டப்பட்ட உட்கோட்டுருவும் கவ்வியாக இருக்காது.
# விண்மீன் கோட்டுரு

## பயன்பாடுகள்

பல கோட்டுரு பண்புகள் விண்மீன்களைக் கொண்டு வரையறுக்கப்பட்டுள்ளன:
- ஒரு கோட்டுருவைக் காடுகளாகப் பிரிக்கும்போது அக்காடுகளிலுள்ள ஒவ்வொரு மரமும் ஒரு விண்மீனாக இருக்கவேண்டும் என்ற கட்டுப்பாட்டுக்குட்பட்டு பிரிக்கப்படக்கூடிய காடுகளின் என்ணிக்கையின் சிறுமமதிப்பு விண்மீன் எண்ணிக்கை (Star arboricity) எனப்படும்.
- ஒரு கோட்டுருவின் "விண்மீன் நிற எண்" என்பது "ஒவ்வொரு இரண்டு நிறத் தொகுதிகள் இணைந்து உருவாக்கும் உட்கோட்டுருக்களின் இணைப்புள்ள கூறுகள் அனைத்தும் விண்மீன்களாக இருக்க வேண்டும்" என்பதற்குட்பட்டு அக்கோட்டுருவின் முனைகளை நிறந்தீட்டத் தேவைப்படும் நிறங்களின் எண்ணிக்கையின் சிறுமவளவு ஆகும்.
- கிளை அகலம் 1 உடைய கோட்டுருக்களின் ஒவ்வொரு இணைப்புள்ள கூறுகளும் ஒரு விண்மீனாக இருக்கும்.
# விண்மீன் கோட்டுரு

## பயன்பாடுகள்

### இதர பயன்பாடுகள்

- ஒரு கவ்வியின் முனைகளுக்கு இடைப்பட்ட தொலைவுகளின் கணம், சமவளவை உருமாற்றத்தால் எப்பரிமாண யூக்ளிடிய வெளிக்குள்ளும் உட்பொதிய முடியாத ஒரு முடிவுறு மெட்ரிக் வெளிக்கு எடுத்துக்காட்டாக அமைகிறது.  
- விண்மீன் கோட்டுருவை மாதிரியாகக் கொண்ட கணினி வலையமைப்பான விண்மீன் வலையமைப்பு, விரவல் கணினி செய்முறையில் முக்கியமான ஒன்றாகும்.
# விக்கிப்பீடியா:Statistics/weekly/14-Jun-2020
# யுரேனைல் மெட்டாபாசுபேட்டு

**யுரேனைல் மெட்டாபாசுபேட்டு** *(Uranyl metaphosphate)* என்பது [UO<sub>2</sub>(PO<sub>3</sub>)<sub>2</sub>]<sub>n</sub> என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யுரேனியம், பாசுபரசு, ஆக்சிசன் முதலிய தனிமங்கள் சேர்ந்து இது உருவாகிறது. UO<sub>2</sub>(H<sub>2</sub>PO<sub>4</sub>)<sub>2</sub>•3H<sub>2</sub>O. சேர்மத்தை வெப்பச் சிதைவுக்கு உட்படுத்துவதன் மூலமாக இந்த நீண்ட சங்கிலி சேர்மம் உருவாகிறது. NaUO<sub>2</sub>(PO<sub>3</sub>)<sub>3</sub> மற்றும் CsUO<sub>2</sub>(PO<sub>3</sub>)<sub>3</sub> போன்ற இரட்டை உப்புகள் சில அறியப்படுகின்றன.  
மிக உயர்ந்த வெப்பநிலையில் யுரேனைல் மெட்டாபாசுபேட்டு ஆக்சிசனை விடுவித்து UP<sub>2</sub>O<sub>7</sub> சேர்மமாக சிதைவடைகிறது.
# விசுவ மித்ரா தீட்சித்

**விசுவ மித்ரா தீட்சித்** *(Vishva Mitra Dixit)* ஒரு கென்ய மூலக்கூற்று உயிரியலாளர் ஆவார். இவர் கெனென்டெக் என்ற உயிரித்தொழில்நுட்பவியல் ஆணையத்தில் கண்டுபிடிப்பு ஆராய்ச்சியின் தற்போதைய துணைத் தலைவராக உள்ளார். அப்போப்டொசிசு எனப்படும் பல்லணு உயிரின திட்டமிடப்பட்ட செல் இறப்புக்கு மூலக்கூறு பாதையில் காசுபேசு என்ற புரோட்டியேசு வகை நொதியின் பங்கை தெளிவுபடுத்திய முதல் அணிகளில் ஒன்றை வழிநடத்தியதில் இவர் பெரும்பாலும் அறியப்படுகிறார். 2013 ஆம் ஆண்டு முதல் தேசிய அறிவியல் கல்விக்கழகத்தில் விசுவ மித்ரா தீட்சித் உறுப்பினராக உள்ளார்.
# தீக்குச்சிக் கோட்டுரு

தீக்குச்சிக் கோட்டுரு]]
வடிவவியல் கோட்டுரு கோட்பாடுவில் **தீக்குச்சிக் கோட்டுரு** (*matchstick graph*) என்பது ஒன்றையொன்று சந்திக்காத, ஓரலகு நீளமுள்ள விளிம்புகளுடன் ஒரு தளத்தில் வரையக்கூடிய கோட்டுருவாகும். அலகு தொலைவு கோட்டுரு மற்றும் சமதளப்படுத்தக்கூடிய கோட்டுருவாக உட்பொதிவு செய்யப்படக்கூடிய கோட்டுரு எனவும் தீக்குச்சிக் கோட்டுருவை வரையறுக்கலாம். சாதாரணமாக தீக்குச்சிக் கோட்டுருவானது, ஒரு தட்டையான மேற்பரப்பில் ஒன்றையொன்று சந்திக்காத தீக்குச்சிகளைக் கொண்டு அமைக்கப்படும் கோட்டுரு எனலாம்.  
ஒவ்வொரு தீக்குச்சிக் கோட்டுருவும் ஒரு அலகு தொலைவு கோட்டுருவாக இருக்கும். ஒவ்வொரு பென்னி கோட்டுருவும் ஒரு தீக்குச்சிக் கோட்டுருவாகும். ஆனால் எல்லா தீக்குச்சிக் கோட்டுருக்களும் பென்னி கோட்டுருக்கள் அல்ல. எடுத்துக்காட்டாக, எட்டு-முனை முப்படி தீக்குச்சிக் கோட்டுரு ஒரு பென்னி கோட்டுருவாகாது.
# தீக்குச்சிக் கோட்டுரு

## ஒழுங்கு தீக்குச்சிக் கோட்டுருக்கள்

தீக்குச்சிக் கோட்டுருக்கள் குறித்த அபெரும்பான்மை ஆய்வுகள் ஒழுங்கு கோட்டுருக்களைக் கொண்டுள்ளது. ஒரு ஒழுங்கு கோட்டுருவின் அனைத்து முனைகளும் சம எண்ணிக்கையிலான அண்மை முனைகளைக் கொண்டிருக்கும். இந்த எண்ணிக்கை கோட்டுருவின் படி எனப்படுகிறது.  
தீக்குச்சிக் கோட்டுருக்கள், நான்கு படிவரைக் கொண்ட ஒழுங்கு கோட்டுருக்களாக இருக்கின்றன. ஒன்று, இரண்டு, மூன்று முனைகள் கொண்ட முழுக்கோட்டுருக்கள் (ஒற்றை முனை, ஒற்றை விளிம்பு, முக்கோணம்) முறையே 0-, 1- மற்றும் 2- ஒழுங்கு கோட்டுருக்களாகும்.  
ஒரு ஒழுங்கு தீக்குச்சிக் கோட்டுருவின் படி நான்கை விட அதிகமாக இருக்க முடியாது. முக்கோணமற்ற மிகச்சிறிய தீக்குச்சிக் கோட்டுரு (சுற்றளவு&nbsp;≥&nbsp;4) 20 முனைகள் கொண்டிருக்கும்.
# தீக்குச்சிக் கோட்டுரு

## ஒழுங்கு தீக்குச்சிக் கோட்டுருக்கள்

### 3-ஒழுங்கு தீக்குச்சிக் கோட்டுரு

மிகச்சிறிய 3-ஒழுங்கு தீக்குச்சிக் கோட்டுருவானது இரு வைரவடிவக் கோட்டுருவின் இரு நகல்களைக் கொண்டு உருவாக்கப்படுகிறது. இவ்வுருவாக்கத்தின்போது இரு நகல்களின் ஒத்த முனைகளுக்கு இடைப்பட்ட தொலைவு ஓரலகாக இருக்குமாறு கொள்ளப்படுகிறது.
# தீக்குச்சிக் கோட்டுரு

## ஒழுங்கு தீக்குச்சிக் கோட்டுருக்கள்

### 4-ஒழுங்கு தீக்குச்சிக் கோட்டுரு

1986 இல், ஏய்க்கோ அர்போர்த் (Heiko Harborth) என்ற செருமானிய அறிஞர் அவரது பெயரால் ஒரு கோட்டுருவை அறிமுகப்படுத்தினார். அர்போர்த் கோட்டுரு என அழைக்கபட்ட அந்தக் கோட்டுரு 52 முனைகள் மற்றும் 104 விளிம்புகளுடன் அமைந்த மிகச்சிறிய 4-ஒழுங்கு தீக்குச்சிக் கோட்டுருவிற்கு ஒரு எடுத்துக்காட்டாகும்.  
ஒவ்வொரு 4-ஒழுங்கு தீக்குச்சிக் கோட்டுருவுக்கும் குறைந்தபட்சம் 20 முனைகள் இருக்கும். 53, 55, 56, 58, 59, 61, 62 தவிர இதர ≥ 52 முனைகளுக்கான 4-ஒழுங்கு தீக்குச்சிக் கோட்டுருக்கள் கண்டறியப்பட்டுள்ளன. முதன்முதலாக 2016 இல் 54, 57, 65, 67, 73, 74, 77, 85 முனைகளுடைய 4-ஒழுங்கு தீக்குச்சிக் கோட்டுருக்கள் வெளியிடப்பட்டன. 52, 54, 57, 60, 64 முனைகளுடைய 4-ஒழுங்கு தீக்குச்சிக் கோட்டுருக்களுக்கு ஒரேயொரு எடுத்துக்காட்டு மட்டுமே அறியப்பட்டுள்ளது. இந்த ஐந்து கோட்டுருக்களில் 60 முனைகள் கொண்டது மட்டுமே இளக்கமானது; மற்ற நான்கும் திண்மமானவை.
# தந்தமானி

**தந்தமானி** (**Tantamani**) பண்டைய எகிப்தின் மூன்றாம் இடைக்காலத்தின் போது பண்டைய எகிப்தைகைப்பற்றி ஆண்ட தெற்கு எகிப்தில் உள்ள நூபியாவின் குஷ் இராச்சியத்தின் பார்வோன் ஆவார். எகிப்தியர் அல்லாத பார்வோன் தந்தமானி, இருபத்தி ஐந்தாம் வம்சத்தின் இறுதி அரசன் ஆவார். இவர் எகிப்தை கிமு 664 – 656 முடிய எட்டு ஆண்டுகள் ஆட்சி செய்தார்.  
கிமு 656-இல் 26-வது வம்ச மன்னர் முதலாம் சாம்திக் மேல் எகிப்தின் தீபை நகரத்தைக் கைப்பற்றி எகிப்தில் பிந்தைய கால எகிப்திய இராச்சியத்தை நிறுவினார். பின்னர் தந்தமானி நூபியாவின் குஷ் இராச்சியத்தை மட்டும் இறக்கும் வரை கிமு 653 முடிய ஆண்டார்.  
பார்வோன் தந்தமானியின் கல்லறையை, எல்-குர்ருவில் அகழாய்வு செய்த சார்லஸ் பென்னெட் எனும் தொல்லியலாளரால் 2003-ஆம் ஆண்டில் தந்தமானியின் பெயர் பொறித்த அமூன் கடவுளின் சிலையை கண்டுபிடித்தார்.
# தந்தமானி

## எல்-குர்ரு கல்லறை

பார்வோன் தந்தமானியின் கல்லறை எல்-குர்ருவில் உள்ள பிரமிடுவிற்கு அண்மையில் அமைந்துள்ளது. தந்தமானியின் கல்லறையின் சுவர்கள் அழகான ஓவியங்களுடன் கூடியுள்ளது.
# தந்தமானி

## இதனையும் காண்க

- பாரோக்களின் பட்டியல்
- எகிப்தின் இருபத்தி ஐந்தாம் வம்சம்
- பண்டைய எகிப்திய அரசமரபுகள்
# சுக்லால் சங்க்வி

**சுக்லால் சங்க்வி (Sukhlal Sanghvi)** (1880 திசம்பர் 1880 - 1978 மார்ச் 2) **பண்டிட் சுக்லால்ஜி** என்றும் அழைக்கப்படும் இவர் ஓர் சமண அறிஞரும் மற்றும் தத்துவவாதியுமாவார். இவர் சமண மதத்தின் சுவேதாம்பரர் பிரிவைச் சேர்ந்தவராவார். பெரியம்மை நோயால் தனது பதினாறு வயதில் கண்பார்வை இழந்தாலும், இவர் இந்த ஊனத்தை வென்று சமண தர்க்கத்தில் ஆழ்ந்த தேர்ச்சி பெற்று பனாரசு இந்து பல்கலைக்கழகத்தில் பேராசிரியராக உயர்ந்தார். சமசுகிருத மொழியில் மூத்த அறிஞரான பால் தன்டாசு என்பவர் இவரை சமண தத்துவத்தின் நவீன மொழிபெயர்ப்பாளர்களில் ஒருவராக அழைக்கிறார். பார்வையற்று இருந்தாலும் அறிவார்ந்த உலகமாகத் தோன்றுவதை சங்க்வி பிரதிநிதித்துவப்படுத்துகிறார் என்று தன்டாசு குறிப்பிடுகிறார். பிரபல சமண அறிஞர் பத்மநாப ஜைனிக்கு வழிகாட்டியாகவும் இருந்தார். தனது வாழ்நாளில் சாகித்ய அகாடமி விருது மற்றும் பத்ம பூசண் போன்ற விருதுகளை இந்திய அரசிடமிருந்து பெற்றார். சுக்லால்ஜி 'பிரக்னாசட்சு' என்றும் அழைக்கப்பட்டார். ஏனெனில் இவர் பார்வையற்றவராக இருந்தபோதிலும் மிகவும் கற்றிருந்தார்.
# சுக்லால் சங்க்வி

## ஆரம்ப கால வாழ்க்கை

குசராத்தின் சுரேந்திரநகர் மாவட்டத்தின் லிம்லி கிராமத்தில் 1880 டிசம்பர் 8 ஆம் தேதி சுக்லால் பிறந்தார். இவர் குசராத்தைச் சேர்ந்த பணியா சமூகத்தைச் சேர்ந்தவர் (வணிக சமூகம்). தல்சி சங்க்வி மற்றும் மணிபென் இவரது பெற்றோராவார். இவருக்கு நான்கு வயதாக இருந்தபோது இவரது தாயார் இறந்து போனார். இவர் லிம்ப்டி என்ற ஊரில் இவரது தொலைதூர உறவினர் முல்ஜிபாய் என்பவரால் வளர்க்கப்பட்டார். இவரது பதினாறாவது வயதில் பெரியம்மை நோயினால் கண்பார்வையை இழந்தார். இது இவரை மேலும் உள்நோக்கத்துடன் உருவாக்கியது. மேலும் இவர் தனது வாழ்க்கையை கற்றலுக்காக அர்ப்பணித்தார்.
# சுக்லால் சங்க்வி

## கல்வி

இவர் சமண துறவிகளின் சொற்பொழிவுகளில் கலந்து கொண்டார். மேலும் வாசகரின் உதவியுடன் வேதங்களைப் படித்தார். இவர் பெனாரசில் சிறி யசோவிஜய சமண சமசுகிருத பாடசாலையில் சேர்ந்தார். மூன்று ஆண்டுகளுக்குள் இவர் சித்த-ஹேமா-வியாகரணம் முழுவதையும் படிக்க உறுதிபூண்டார். தர்கசம்ரகா, முக்தாவலி, மற்றும் வைபதிச்சக்ரா ஆகியவற்றையும் பயின்றார். ரகு வம்சம், மகாகாவ்யம், நைசதாச்சரிதம் போன்ற காவியங்களுடனும், ஆலம்கராட்டிரம் மற்றும் கோசா ஆகியவைகளை நன்கு கற்றுக்கொண்டார். மேலதிக படிப்புகளுக்காக இவர் 1911 இல் மிதிலைக்கும், பின்னர் வாரணாசிக்கும் சென்றார், அங்கு இவர் தத்துவம் மற்றும் இலக்கிய ஆய்வுக்காக தன்னை அர்ப்பணித்துக் கொண்டார். பின்னர், இவர் ஆக்ராவுக்குச் சென்றார், அங்கு தேவேந்திரசூரியின் முதல் நான்கு கர்ம மானியங்களான பஞ்சப்பிரதிகிரமணன் போன்ற முக்கியமான சமணப் படைப்புகளைத் திருத்தினார். நியாயாச்சார்யா தேர்வில் தேர்ச்சி பெற்ற பின்னர் இவர் சமணப் பாடசாலையில் தொடர்ந்து கற்பித்தார். அங்கு இவரது மாணவர்களில் வருங்கால அறிஞர்களும்-துறவிகளுமான முனி ஜின்விஜய், முனி லலித்விஜய் மற்றும் முனி புன்யவிஜய் ஆகியோர் அடங்குவர்.
# சுக்லால் சங்க்வி

## அறிஞராகவும் தத்துவஞானியாகவும்

1922 ஆம் ஆண்டில், குசராத் வித்யாபீடத்தின் புராத்தத்வா மந்திரில்இந்திய தத்துவ பேராசிரியராக சேர்ந்தார். இங்கே இவர் சித்தசேனா திவாகராவின் சனமதிதர்காவை மதிப்புமிக்க குறியீடுகள் மற்றும் பிற்சேர்க்கைகளைக் கொண்ட ஐந்து தொகுதிகளாகத் திருத்தியுள்ளார். இந்த பணியில் இவருக்கு பண்டிட் பெச்சர்தாசு என்பவர் உதவினார். 1933 முதல் 1944 வரை பனாரசு இந்து பல்கலைக்கழகத்தில் சமண தத்துவ பேராசிரியராக இருந்தார். சமசுகிருதம், இந்தி மற்றும் குசராத்தி மொழிகளில் பல மதிப்புமிக்க படைப்புகளை எழுதுவதற்கும் திருத்துவதற்கும் இவர் தனது பெரும்பாலான நேரத்தை செலவிட்டார். குசராத்தி மொழியில் தத்வார்த்தசூத்ரம் மற்றும் நயாவதாரம் ஆகிய நூல்கள் மற்றும் மொழிபெயர்ப்புகளை திருத்தியுள்ளார்.
# சுக்லால் சங்க்வி

## மரபு மற்றும் தாக்கங்கள்

பண்டிட் நாதுராம் பிரேமியின் எழுத்துக்களால் இளம் சுக்லால்ஜி ஈர்க்கப்பட்டார். பின்னர் அவர் இவருகு நெருங்கிய குடும்ப நண்பராக மாறினார். சுக்லால்ஜி தனது அணுகுமுறையில் குறுங்குழுவாதவர் மற்றும் பிரேமிஜி போன்ற பல திகம்பர அறிஞர்களுடன் ஒரு நல்லுறவைப் பகிர்ந்து கொண்டார். மேலும் அவர்களின் பரஸ்பர மரியாதையை பேணிகாத்தார்.  
இந்தியாவின் குடியரசுத் தலைவர், சர்வபள்ளி இராதாகிருஷ்ணன், ஒரு புகழ்பெற்ற தத்துவஞானியும் அறிஞருமான சுக்லால்ஜியை நினைவு கூர்ந்தார்.
# இரமேஷ் சுந்தர் தத்

**இரமேஷ் சுந்தர் தத் (Romesh Chunder Dutt)** (1848 ஆகத்து 13 - 1909 நவம்பர் 30) இவர் ஓர் இந்திய ஆட்சிப்பணியாளரும், பொருளாதார வரலாற்றாளரும், எழுத்தாளரும் ஆவார். மேலும் இவர் இராமாயணம் மற்றும் மகாபாரதம் போன்ற காவியங்களை மொழிப்பெயர்த்துள்ளார்.
# இரமேஷ் சுந்தர் தத்

## ஆரம்பகால வாழ்க்கை மற்றும் கல்வி

இலக்கிய மற்றும் கல்வி சாதனைகளுக்கு நன்கு அறியப்பட்ட ஒரு புகழ்பெற்ற பெங்காலி கயஸ்த குடும்பத்தில் வங்காளத்தின் துணை ஆட்சியரான இசம் சுந்தர் தத் மற்றும் தாகமணி ஆகியோருக்கு பிறந்தார். பல்வேறு வங்காள மாவட்ட பள்ளிகளில், பின்னர் கொல்கத்தாவின் அரே பள்ளியில் கல்வி பயின்றார். கிழக்கு வங்காளத்தில் ஏற்பட படகு விபத்தில் இவரது தந்தை இறந்த பிறகு, ஒரு திறமையான எழுத்தாளரான இவரது மாமா,சோசி சுந்தர் தத், 1861 இல் இவரது பாதுகாவலரானார். இவர் பத்தொன்பதாம் நூற்றாண்டின் வங்காளத்தின் மிக முக்கியமான கவிஞர்களில் ஒருவரான தோரு தத்தின் உறவினராவார்.  
இவர் கொல்கத்தா பல்கலைக்கழகத்திலும், மாநிலப் பலகலைக் கழகத்திலும் 1864 இல் நுழைந்தார். இவர் 1866 ஆம் ஆண்டில் கலைத் தேர்வில் தேர்ச்சி பெற்றார். தகுதியின் அடிப்படையில் இரண்டாவது இடத்தைப் பிடித்தார். மேலும் உதவித்தொகையும் பெற்றார். இளங்க்லை வகுப்பில் ஒரு மாணவராக இருந்தபோது, இவரது குடும்பத்தின் அனுமதியின்றி, இவரும் பெகரி லால் குப்தா மற்றும் சுரேந்திரநாத் பானர்ஜி ஆகிய இரு மூவரும் 1868 இல் இங்கிலாந்துக்கு புறப்பட்டனர்.  
அந்த நேரத்தில், சத்தியேந்திர நாத் தாகூர் என்ற இந்தியர் மட்டுமே இந்திய ஆட்சிப்பணிக்குத் தகுதி பெற்றிருந்தார். தாகூரின் சாதனையை பின்பற்றுவதை தத் நோக்கமாகக் கொண்டிருந்தார். நீண்ட காலமாக, 1853க்கு முன்னும் பின்னும், இங்கிலாந்தில் இந்திய ஆட்சிப்பணித் தேர்வு அறிமுகப்படுத்தப்பட்ட ஆண்டுகளில், இதுபோன்ற பதவிகளுக்கு பிரிட்டிசு அதிகாரிகள் மட்டுமே நியமிக்கப்பட்டு வந்தனர்.  
இலண்டன் பல்கலைக்கழகக் கல்லூரியில், தத் தொடர்ந்து பிரிட்டிசு எழுத்தாளர்களைப் படித்தார். இவர் 1869 இல் நடந்த தேர்வில் இந்திய குடிமைப்பணிக்கு தகுதி பெற்றார். அதில் மூன்றாம் இடத்தைப் பிடித்தார். 1871 சூன் 16 அன்று இந்திய குடிமைப்பணி பட்டியலில் இடம்பெற்றார்.
# இரமேஷ் சுந்தர் தத்

## தொழில்

### குடிமைப்பணி

#### ஓய்வுக்கு முன்

இவர் 1871 இல் அலிப்பூர் உதவி நீதிபதியாக இந்திய ஆட்சிப் பணியில் நுழைந்தார். 1874 இல் நாடியாவின் மெகர்பூர் மாவட்டத்திலும், இதைத் தொடர்ந்து 1876 இல் போலா மாவட்டத்திலும் பணியாற்றினார். அங்கு ஏற்பட்ட ஒரு பஞ்சமும், அதைத் தொடர்ந்து பேரழிவு தரும் சூறாவளியும், அவசர நிவாரணம் மற்றும் பொருளாதார மீட்பு நடவடிக்கைகளும் தத் வெற்றிகரமாக நிர்வகித்தார். அவர் பேர்கர்கஞ்ச், மைமன்சிங், வர்த்தமான், தானாபூர் மற்றும் மிட்னாபூர் ஆகியவற்றின் நிர்வாகியாக பணியாற்றினார். 1893ஆம் ஆண்டு வர்த்தமான் கோட்ட அதிகாரி ஆனார். 1894 இல் ஒடிசா பிரதேச ஆணையாளர் பதவியை அடைந்த முதல் இந்தியர் தத் ஆவார்.  
இவரது வங்காள இலக்கியம் என்ற நூல் எட்டு நூற்றாண்டுகளுக்கு மேலாக "வங்காளத்தில் இலக்கிய மற்றும் அறிவுசார் முன்னேற்றத்தின் இணைக்கப்பட்ட கதையை" முன்வைத்தது. இது ஜெயதேவரின் ஆரம்பகால சமசுகிருத கவிதைகளுடன் தொடங்கியது. இது பதினாறாம் நூற்றாண்டின் சைதன்யரின் மத சீர்திருத்தங்கள், ரகுநாத சிரோமனியின் முறையான தர்க்க பள்ளி, மற்றும் ஈஸ்வர் சந்திர வித்யாசாகரின் புத்திசாலித்தனம், பத்தொன்பதாம் நூற்றாண்டின் வங்காளத்தின் அறிவுசார் முன்னேற்றத்திற்கு வந்துள்ளது. இந்த புத்தகத்தை கொல்கத்தாவில் உள்ள *தாக்கர், ஸ்பிங்க் அண்ட் கோ* மற்றும் 1895 இல் லண்டனில் உள்ள *ஆர்க்கிபால்ட் கான்ஸ்டபிள்* ஆகிய நிறுவனங்கள் வெளியிட்டது.
# இரமேஷ் சுந்தர் தத்

## தொழில்

### குடிமைப்பணி

#### வரலாறு

இவர் பத்தொன்பதாம் நூற்றாண்டின் இந்தியாவின் முக்கிய பொருளாதார வரலாற்றாசிரியராக இருந்தார். பிரிட்டிசு ஆட்சியின் கீழ் இந்தியாவின் தொழில்மயமாக்கல் குறித்த இவரது ஆய்வறிக்கை இந்திய வரலாற்றில் பலமான வாதமாகவே உள்ளது .
# இரமேஷ் சுந்தர் தத்

## இறப்பு

1909 நவம்பர் 30 அன்று தனது 61 வயதில் பரோடாவில் இறந்தார்.
# நயா முலுக்

மற்றும் நேபாளம் மேற்கொண்ட சுகௌலி உடன்படிக்கையின்படி, நேபாளத்திற்கு திருப்பி வழங்கப்பட்ட நயா முலுக் பகுதிகள்]]  
**நயா முலுக்** (**Naya Muluk**) நேபாளத்தின் தென்மேற்கே இந்தியாவின் தற்கால உத்தரப் பிரதேச மாநில எல்லையை ஒட்டி அமைந்த தராய் பகுதிகளில் ஒன்றாகும். நயா முலுக் பகுதி சாரதா ஆற்றுக்கும், மேற்கு ரப்தி ஆற்றுக்கும் இடைப்பட்ட பகுதியில் அமைந்த பகுதி ஆகும். 1816-மேற்கொள்ளப்பட்ட சுகௌலி உடன்படிக்கைக்குப் பிறகு, இதனை நயா முலுக் பிரதேசம் என அழைக்கப்பட்டது.
# நயா முலுக்

## வரலாறு

1814-16-இல் நடைபெற்ற ஆங்கிலேய-நேபாளப் போருக்குப் பின்னர் 1816-இல் மேற்கொள்ளப்பட்ட சுகௌலி உடன்படிக்கையின் படி, நயா முலுக் பிரதேசம் நேபாளத்திற்கு திருப்பி வழங்கப்பட்டது. அதே நேரத்தில் நேபாளம் ஆக்கிரமிப்பு செய்திருந்த சிக்கிம், டார்ஜிலிங், குமாவுன், கார்வால் மற்றும் கிழக்கு தராய் பகுதிகள் பிரித்தானிய கிழக்கிந்திய ஆட்சியாளர்களுக்கு விட்டுத்தர ஒப்புக் கொள்ளப்பட்டது.
# நயா முலுக்

## நயா முலுக்கின் பகுதிகள்

தென்மேற்கு பிரதேசங்கள் மற்றும் பிரித்தானிய இந்தியாவிற்குட்பட்ட அவத் இராச்சியங்களை காட்டும் வரைபடம்]]  
நயா முலுக் பிரதேசத்தின் இரண்டு மாவட்டங்கள் நேபாள மாநில எண் 7 மற்றும் இரண்டு மாவட்டங்கள் நேபாள மாநில எண் 5-இல் அமைந்துள்ளது. நயா முலுக்கின் பரப்பளவு மற்றும் மக்கள்தொகை 21,44,846 ஆகும்.  
| மாவட்டங்கள் | பரப்பளவு (KM<sup>2</sup>) | மக்கள்தொகை |  |
| --- | --- | --- | --- |
| கஞ்சன்பூர் மாவட்டம் | 1,610 | 451,248 |  |
| கைலாலீ மாவட்டம் | 3,235 | 775,709 |  |
| பர்தியா மாவட்டம் | 2,025 | 426,576 |  |
| பாங்கே மாவட்டம் | 2,337 | 491,313 | } |
# ஆய், பார்வோன்

**ஆய்** (**Ay**), பண்டைய எகிப்தின் புது எகிப்திய இராச்சியத்தை ஆண்ட பதினெட்டாம் வம்சத்தின் இறுதி பார்வோனுக்கு முந்திய பார்வோன் ஆவார். ஆய் பண்டைய எகிப்தை கிமு 1323&ndash;1319&nbsp; அல்லது கிமு 1327&ndash; அல்லது கிமு 1323&nbsp; வரை 4 ஆண்டுகள் மட்டுமே ஆண்டார்.ஆய்யின மகளும், பார்வோன் அக்கெனதெனின் பட்டத்தரசியுமான புகழ்பெற்ற நெஃபர்டீட்டீ எகிப்தை ஆண்டார்.
# ஆய், பார்வோன்

## வரலாறு

எகிப்தின் பதினெட்டாம் வம்சத்தின் இறுதி இரு மன்னர்களான ஆய் மற்றும் **ஹொரெம்ஹெப்** ஆகியோர் பார்வோன் துட்டன்காமன் அரண்மனை அதிகாரிகளாக இருந்தவர்கள். மன்னர் துட்டகாமனின் விதவைச் சகோதரியை மணந்தவர் ஆய் ஆவார். துட்டன்காமனுக்குப் பின்னர் எகிப்தின் அரியணை ஏறிய ஆய், வாரிசு இன்றி குறுகிய காலம் மட்டுமே ஆண்டார். மன்னர் ஆய்யை, எகிப்தின் படைத்தலைவர் ஹொரெம்ஹெப், இராணுவப் புரட்சியின் மூலம், ஆய்யை அரியணையிலிருந்து நீக்கி தானே எகிப்தின் மன்னரானார். ஆண் குழந்தை இல்லாத மனன்ர் ஹோரேம்ஹெப், முதலாம் ராமேசஸ் என்பவரை தனது வாரிசாக அறிவித்து இறந்தார். கிமு 1292-இல் அரியணை ஏறிய முதலாம் ராமேசஸ் 19-ஆம் வம்ச பார்வோன் ஆக முடிசூட்டிக் கொண்டார்.
# ஆய், பார்வோன்

## இதனையும் காண்க

- பண்டைய எகிப்திய அரசமரபுகள்
# இந்துலால் யாக்னிக்

**இந்துலால் கன்யாலால் யாக்னிக் (Indulal Kanaiyalal Yagnik)** (1892 பிப்ரவரி 22 - 1972 சூலை 17) இவர் ஓர் இந்திய சுதந்திர ஆர்வலரும், அகில இந்திய விவசாயிகளின் சங்கத்தின் தலைவருமாவார். மேலும் 1956 ஆகத்து 8, அன்று குஜராத்துக்கு தனி மாநிலத்திற்கான கோரிக்கையை முன்னெடுத்த மகாகுசராத் இயக்கத்திற்கு தலைமை தாங்கியவருமாவார். இவர் **இந்து சாச்சா** என்றும் அழைக்கப்படுகிறார். இவர் ஒரு எழுத்தாளராகவும் மற்றும் திரைப்பட தயாரிப்பாளராகவும் இருந்தார்.
உள்ள நேரு பாலத்தின் கிழக்கு முனையில் உள்ள ஒரு தோட்டத்தில் இந்துலால் யாக்னிக் சிலை ]]
1957 ஆம் ஆண்டில் முன்னாள் பம்பாய் மாநிலத்தில் அகமதாபாத் தொகுதியிலிருந்து இரண்டாவது மக்களவைக்கு யாக்னிக் தேர்ந்தெடுக்கப்பட்டார். 1962-1972 வரை அதே தொகுதியில் இருந்து மூன்றாவது, நான்காம் மற்றும் ஐந்தாவது மக்களவைக்கு மீண்டும் தேர்ந்தெடுக்கப்பட்டார்.
# இந்துலால் யாக்னிக்

## ஆரம்பகால வாழ்க்கை (1892-1915)

யாக்னிக் இந்தியாவின், குசராத் மாநிலத்தின் கேதா மாவட்டத்திலுள்ள ஜகதைய்ய போல் என்ற ஊரில் பிறந்தார். இவரது பள்ளி வயதிலேயே இவரது தந்தை இறந்து போனார். இவர் தனது ஆரம்ப மற்றும் இடைநிலைக் கல்வியை நாதியாத்தில் முடித்தார். மேலும் 1906-ல் மெட்ரிகுலேசன் தேர்வில் தேர்ச்சிப் பெற்று பின்னர், அகமதாபாத், குசராத் கல்லூயில் சேர்ந்தார். இடைநிலைக் கல்வியில் தேர்வில் தேர்ச்சி பெற்ற பின்னர், மும்பையின் புனித சேவியர் கல்லூரியில் இளங்கலைப் பட்டம் பெற்றார். 1912 இல், இவர் சட்டத்தில் பட்டம் பெற்றார்.
# இந்துலால் யாக்னிக்

## சுதந்திர இயக்கம் (1915-1947)

யாக்னிக் தனது கல்லூரி நாட்களில் அன்னி பெசண்ட் மீது ஆழ்ந்த தாக்கத்தை கொண்டிருந்தார். 1915 ஆம் ஆண்டில், ஜம்னாதாசு துவாரகதாசு மற்றும் சங்கர்லால் பேங்கர் ஆகியோருடன் சேர்ந்து கொண்டு, மும்பையிலிருந்து *யங் இந்தியா* என்ற ஆங்கில மொழி இதழை வெளியிட்டார். அதே ஆண்டில், *நவஜீவன் அனே சத்யா என்ற* குசராத்தி மாத இதழ் தொடங்கப்பட்டது. யாக்னிக் அதன் ஆசிரியராக 1919 வரை பணியாற்றிய பின்னர், அப்பத்திரிக்கையை மகாத்மா காந்தியிடம் ஒப்படைத்தார். காந்தி தனது சுயசரிதையின் முதல் 30 அத்தியாயங்களை ஏர்வாடா மத்திய சிறையில் இருக்கும் போது எழுதினார்.  
இந்துலால் யாக்னிக் அதே ஆண்டில் இந்திய சேவகர்கள் சங்கத்தில் சேர்ந்தார். ஆனால் 1917 இல் அங்கிருந்து வெளியேறி தன்னாட்சி இயக்கத்தில் சேர்ந்தார். 1918 இல், காந்தி தலைமையிலான கேதா சத்தியாக்கிரகத்திலும் பங்கேற்றார். 1921 இல் இவர் குசராத் காங்கிரசு கட்சியின் செயலாளரானார்.1922 அக்டோபரில் யுகதர்மம் *என்ற* மற்றொரு குசராத்தி மாத இதழைத் தொடங்கினார். இவர் 1923 ஏப்ரல் முதல் மார்ச் 1924 வரை ஆங்கிலேயர்களால் சிறையில் அடைக்கப்பட்டார். 1924–28 வரை, மும்பையிலிருந்து வெளிவந்த *இந்துஸ்தான்* என்ற குசராத்தி நாளேட்டின் ஆசிரியராக இருந்தார். 1926-27 காலக்கட்டத்தில், இவர் *தி பாம்பே குரோனிக்கிளின்* உதவி ஆசிரியராகவும் இருந்தார். இவர் 1930-35 வரை ஐரோப்பாவில் பல நாடுகளுக்கும் சென்று வந்தார்.  
1936 ஆம் ஆண்டில், அகில இந்திய விவசாயிகள் சங்கத்தை அமைப்பதில் தீவிர முயற்சி எடுத்து அதன் முதல் அமர்வில் பங்கேற்றார். 1939 இல் குசராத் விவசாயிகள் சங்கத்தை நிறுவினார். 1940-41 காலப்பகுதியில் இவர் தனது போர் எதிர்ப்பு பிரச்சாரத்திற்காக மீண்டும் சிறையில் அடைக்கப்பட்டார். 1942 ஆம் ஆண்டில், அகில இந்திய விவசாயிகள் சங்கத்தின் ஆண்டமர்வுக்கு இவர் தலைமை தாங்கினார். இவர் *நூதன் குசராத்* என்ற குஜராத்தி நாளேட்டினை 1943 இல் தொடங்கினார்.
# இந்துலால் யாக்னிக்

## சுதந்திரத்திற்கு பிறகு (1947-1972)

1956 ஆம் ஆண்டில், யாக்னிக் ஒரு தனி குசராத் மாநிலத்திற்காக மகாகுசராத் இயக்கத்தை வழிநடத்திய மகாகுசராத் ஜனதா பரிசத்தின் நிறுவனர் தலைவரானார். 1957 ஆம் ஆண்டில், அகமதாபாத் தொகுதியில் இருந்து 2 வது மக்களவைக்கு மகாகுசராத் ஜனதா பரிசத்தின் வேட்பாளராக தேர்ந்தெடுக்கப்பட்டார். 1960 மே 1, அன்று குசராத் மாநிலம் உருவான பிறகு, மகாகுசராத் ஜனதா பரிசத் கலைக்கப்பட்டது. 1960 சூனில் *நூதன் மகா குசராத் ஜனதா பரிசத்*தை நிறுவினார். மேலும் 1962 இல் 3 வது மக்களவைக்கு அதன் வேட்பாளராக மீண்டும் தேர்ந்தெடுக்கப்பட்டார்.  
இவர் 1972 சூலை 17 அன்று அகமதாபாத்தில் காலமானார்.
# இந்துலால் யாக்னிக்

## அங்கீகாரம்

- இந்திய அஞ்சல் துறை 1999 திசம்பர் 9 அன்று ஒரு அஞ்சல் முத்திரையை வெளியிட்டது.
- அகமதாபாத்தில் உள்ள நேரு பாலத்தின் கிழக்கு முனையில் ஒரு சிறிய தோட்டத்தில் இந்துலால் யாக்னிக் சிலை அமைக்கப்பட்டது, அந்த தோட்டம் இவருடைய பெயரிடப்பட்டது.
# போலாநாத் திவேதியா

**போலாநாத் சாராபாய் திவேதியா (Bholanath Sarabhai Divetia)** (1822 - 1886 மே 11) இவர் ஓர் குசராத்தி கவிஞரும் இந்தியாவின் மத சீர்திருத்தவாதியும் ஆவார்.
# போலாநாத் திவேதியா

## சுயசரிதை

இவர் அகமதாபாத்தைச் சேர்ந்த நகர் பிராமண குடும்பத்தில் பிறந்தார். இவர் சட்டம் பயின்று, இந்தியாவில் பிரிட்டிசு ஆட்சியின் போது அரசு ஊழியராக பணியாற்றினார். இவர் முதல் வகுப்பு துணை நீதிபதி பதவிக்கு உயர்த்தப்பட்டார். 1874 இல் ஓய்வு பெற்ற இவருக்கு ஆங்கிலேயர்களால் ராவ் பகதூர் பட்டம் வழங்கப்பட்டது. இவர் ஒரு மரபுவழி மதக் குடும்பத்தில் பிறந்தார். சிலை வழிபாட்டை நம்பினார் ஆனால் ஒரு உருவமற்ற கடவுள் மீது நம்பிக்கையை ஏற்றுக்கொண்டார். மத சீர்திருத்தத்திற்காக இவர் பிரார்த்தனா சமாஜம் மற்றும் தர்மசபையை நிறுவினார். இவர் குசராத்தி எழுத்தாளர் நரசின்ராவ் திவேத்தியாவின் தந்தை ஆவார்.  
இவர் 1886 மே 11 இல் இறந்தார்.
# போலாநாத் திவேதியா

## படைப்புகள்

இவருக்கு குசராத்தி, ஆங்கிலம், மராத்தி, பாரசீக மற்றும் சமசுகிருத மொழிகள் தெரிந்திருந்தன. ஈசுவர் பிரார்த்தனமாலா என்ற இதழில் இவரது இரண்டு தொகுதிகள் மாதத்தின் முப்பது நாட்களுக்கு பிரார்த்தனைகளாக வடிவமைக்கப்பட்ட முப்பது பிரிவுகளில் உள்ள பிரார்த்தனைகளின் தொகுப்பாக வெளிவந்தது. கடைசி இரண்டு பிரிவுகளை இவரது மகன் நரசின்ராவ் திவேதியா முடித்தார். இவரது அபங்கமாலா தென்னிந்தியாவிலிருந்து வரும் அபங்கம் மற்றும் திண்டி வடிவ கவிதைகளாகும்.
# போலாநாத் திவேதியா

## நினைவுச் சின்னங்கள்

200 ஆண்டுகள் பழமையான அவேலியை<nowiki/>அகமதாபாத் மாநகராட்சியால் போலோநாத்தின் பாரம்பரிய சொத்தாக அறிவிக்கப்பட்டுள்ளது. மற்றும் அவேலி என்பது அகமதாபாத்தின் பாரம்பரிய நடைப்பயணத்தில் உள்ளடக்கப்பட்ட இடங்களின் ஒரு பகுதியாகும். இது செதுக்கப்பட்ட மர வேலைகள் மற்றும் பச்சை மற்றும் தங்க வண்ணங்களில் வரையப்பட்ட மலர் உருவங்களுடன் உள்ளது. அகோ பகத் போன்ற பிரபல கவிஞர்கள் இந்த அவேலியை போலாநாத்தின் வாழ்நாளுக்கு முன்னரே அடிக்கடி பயன்படுத்தி வந்துள்ளனர்.
# சங்கர்லால் பேங்கர்

**சங்கர்லால் கேலாபாய் பேங்கர் (Shankarlal Ghelabhai Banker )** (1889 - 1985) இவர் ஓர் இந்திய சுதந்திர ஆர்வலராவார். மகாத்மா காந்தியின் ஆரம்பகால கூட்டாளிகளில் இவரும் ஒருவர்.
# சங்கர்லால் பேங்கர்

## தொழில்

சங்கர்லால் மற்றும் இவரது நண்பர் இந்துலால் யாக்னிக் ஆகிய இருவரும் முறையே யங் இந்தியா மற்றும் நவஜீவன் என்ற வெளியீடுகளை நிறுவியிருந்தனர். மகாத்மா காந்தி இந்தியாவில் பொது வாழ்க்கையில் நுழைந்தபோது இவர்கள் இந்த வெளியீடுகளை ஒப்படைத்தனர். இவர் காந்தியின் ஆரம்பகால கூட்டாளிகளில் ஒருவராவார்.  
அகமதாபாத்தில் காந்தியின் நடவடிக்கைகளில் பேங்கர் முக்கியப் பங்கு வகித்தார். அகமதாபாத்தில் துணி ஆலைத் தொழிலாளர்கள் வேலைநிறுத்தம், 1918 கேதா சத்தியாக்கிரகம் மற்றும் ரௌலட் சட்டத்திற்கு எதிரான ஒத்துழையாமை போராட்டம் போன்றவற்றில் பங்கேற்றார். காதி மற்றும் நூற்புச் சக்கரத்தை ஊக்குவித்த பாரதிய நூற்புச் சங்கத்தின் செயலாளராகவும் இருந்தார்.
# நரஹரி பாரிக்

**நர்ஹரி துவாரகதாஸ் பாரிக் (Narhari Dwarkadas Parikh)** இவர் இந்தியாவின் குசராத்தைச் சேர்ந்த எழுத்தாளரும், சுதந்திர ஆர்வலரும் மற்றும் சமூக சீர்திருத்தவாயும் ஆவார். மகாத்மா காந்தியால் செல்வாக்கு பெற்ற இவர், வாழ்நாள் முழுவதும் காந்திய நிறுவனங்களுடன் தொடர்பு கொண்டிருந்தார். இவர் சுயசரிதைகளை எழுதினார். கூட்டாளிகளின் படைப்புகளைத் திருத்தியுள்ளார். மேலும் சில படைப்புகளை மொழிபெயர்த்துள்ளார். இவரது எழுத்து காந்திய செல்வாக்கையும் பிரதிபலித்தது.
# நரஹரி பாரிக்

## சுயசரிதை

பாரிக் 1891 அக்டோபர் 17 அன்று அகமதாபாத்தில் பிறந்தார். இவரது குடும்பம் காத்லால் (இப்போது கேதா மாவட்டம் ) பகுதியைச் சேர்ந்தது. அகமதாபாத்தில் படித்த இவர் 1906 இல் மெட்ரிகுலேசன் முடித்த பின்னர், 1911 இவர் வரலாறு மற்றும் பொருளாதாரத்தில் இளங்கலை பட்டமும் மற்றும் 1913 இல் இளங்கலைச் சட்டமும் பெற்றார். இவர் தனது நண்பர் மகாதேவ் தேசாயுடன் இணைந்து 1914 இல் சட்டப்பயிற்சி செய்யத் தொடங்கினார். 1916இல், இவர் சட்டப்யிற்சியை விட்டுவிட்டு, மகாத்மா காந்தியுடன் சமூக சீர்திருத்த இயக்கங்களிலும் பின்னர் இந்திய சுதந்திர இயக்கத்திலும் சேர்ந்தார்.  
தீண்டாமை, குடிப்பழக்கம் மற்றும் கல்வியறிவின்மைக்கு எதிராக பிரச்சாரம் செய்தார். பெண்களுக்கான சுதந்திரம், சுகாதாரம், சுகாதாரப் பாதுகாப்பு மற்றும் இந்தியர்களால் நடத்தப்படும் பள்ளிகளுக்காகவும் பணியாற்றினார். இவர் 1917இல் சபர்மதி ஆசிரமத்தால் நடத்தப்பட்ட தேசிய பள்ளியுடன் தொடர்பிருந்தார். 1920இல் குசராத் வித்யாபீடத்தில் சேர்ந்தார். இவர் 1935முதல் சபர்மதி ஆசிரமத்தை நிர்வகித்தார். 1937இல் அடிப்படை கல்வி வாரியத்தின் தலைவராக பணியாற்றினார். 1940இல் கிராமசேவக வித்யாலயாவின் தலைவராகவும் இருந்தார். சில ஆண்டுகள் காந்தியின் செயலாளராகவும் இருந்தார்.  
இவர் நவஜீவன் அறக்கட்டளையின் தலைவராகவும் பணியாற்றினார்.
# நரஹரி பாரிக்

## படைப்புகள்

பாரிக் தனது கூட்டாளிகளின் சில சுயசரிதைகளை எழுதினார்; மகாதேவ் தேசாயின் மகாதேவபைனு பூர்வாச்சரிதம் (1950), வல்லபாய் படேலின் சர்தார் வல்லபாய் பகுதி 1-2 (1950, 1952) மற்றும் கிசோர்லால் மஷ்ரூவாலாவின் சிரேயார்த்தினி சாதனா (1953). மானவ் அர்த்தசாத்திரம் (1945) மனித பொருளாதாரம் குறித்த இவரது படைப்பு. கல்வி, அரசியல் மற்றும் காந்திய சிந்தனை பற்றிய இவரது எழுத்துகளில் சம்யவத் மற்றும் சர்வோதே (1934), வர்தா கெல்வானினோ பிரயோக் (1939), யந்திரணி மரியாதா (1940) போன்றவை. வனமாலா பாரிக், கஸ்தூரிபா காந்தியின் வாழ்க்கை வரலாறான, *அமரா பா* (1945), என்பதை சுசீலா நய்யாருடன் இணைந்து எழுதினார்.
# நரஹரி பாரிக்

## இறப்பு

இவருக்கு 1947 இல் பக்கவாதம் ஏற்பட்டது, ஆனால் அப்போது உயிர் பிழைத்த இவர், முடக்கம் மற்றும் இருதய அடைப்பு ஆகியவற்றைத் தொடர்ந்து 1957 சூலை 15 ஆம் தேதி பர்தோலியில் உள்ள சுவராஜ்ஜிய ஆசிரமத்தில் இறந்தார்.
# இரவிசங்கர் வியாசு

**இரவிசங்கர் மகாராஜ்** என்று நன்கு அறியப்பட்ட **இரவிசங்கர் வியாசு (Ravishankar Vyas)** இவர் ஓர் இந்திய சுதந்திர ஆர்வலரும், சமூக சேவகரும் மற்றும் குசராத்தைச் சேர்ந்த காந்திவாதியுமாவார்.
# இரவிசங்கர் வியாசு

## வாழ்க்கை

இரவிசங்கர் வியாசு, 1884 பெப்ரவரி 25, அன்று, மகாசிவராத்திரியில், இராது கிராமத்தில் (இப்போது இந்தியாவின் குசராத்தின் கேதா மாவட்டம் ) பீதாம்பர் சிவராம் வியாசு மற்றும் நதிபா ஆகியோருக்கு வதாரா பிராமண விவசாய குடும்பத்தில் பிறந்தார். இவரது குடும்பம் மகேம்தாவாத் அருகே உள்ள சரசவானி கிராமத்தைச் சேர்ந்தவர்கள். ஆறாம் வகுப்புக்குப் பிறகு இவர் தனது பெற்றோருக்கு விவசாய வேலைகளில் உதவியாக இருந்தார். இவர் சூரஜ்பா என்பவரை மணந்தார். இவரது தந்தை இவரது 19 வயதில் இறந்தார் மேலும் இவரது தாயார் இவரது 22 வயதில் இறந்தார்.  
இவர் ஆர்ய சமாஜ தத்துவத்தால் ஈடுபாடு கொண்டிருந்தார். இவர் 1915இல் மகாத்மா காந்தியைச் சந்தித்து அவரது சுதந்திரம் மற்றும் சமூக செயல்பாட்டில் சேர்ந்தார். இவர் காந்தி மற்றும் சர்தார் வல்லபாய் படேலின் ஆரம்ப மற்றும் நெருங்கிய கூட்டாளிகளில் ஒருவராக இருந்தார். மேலும் 1920 மற்றும் 1930களில் குசராத்தில் தேசியவாத கிளர்ச்சிகளின் தலைமை அமைப்பாளரான தர்பார் கோபால்தாசு தேசாய், நரஹரி பாரிக் மற்றும் மோகன்லால் பாண்டியா ஆகியோருடன் தொடர்பிலிருந்தார். கடலோர மத்திய குசராத்தின் பரையா மற்றும் பதான்வதிய சாதிகளுக்கு மறுவாழ்வு வழங்குவதற்காக பல ஆண்டுகள் பணியாற்றினார்.  
1920 இல் சுனவ் கிராமத்தில் தேசிய பள்ளியை நிறுவினார். மனைவியின் விருப்பத்திற்கு எதிராக மூதாதையர் சொத்து மீதான தனது உரிமைகளை விட்டுவிட்டு, 1921 இல் இந்திய சுதந்திர இயக்கத்தில் சேர்ந்தார். இவர் 1923இல் போர்சத் சத்தியாக்கிரகத்தில் பங்கேற்று அய்தியா வரிக்கு எதிர்ப்பு தெரிவித்தார். 1928 இல் பர்தோலி சத்தியாக்கிரகத்திலும் பங்கேற்ற இவர் பிரிட்டிசு அதிகாரத்தால் ஆறு மாதங்கள் சிறையில் அடைக்கப்பட்டார். இவர் 1927 இல் வெள்ள நிவாரணப் பணிகளில் பங்கேற்றார். இது இவருக்கு அங்கீகாரத்தை வழங்கியது. 1930 ஆம் ஆண்டில் உப்புச் சத்தியாகிரகத்தில்<nowiki/>காந்தியுடன் சேர்ந்தார். இதனால் இரண்டு ஆண்டுகள் சிறையில் அடைக்கப்பட்டார். 1942 ஆம் ஆண்டில், இவர் வெளியேறு இந்தியா இயக்கத்திலும் பங்கேற்றார். மேலும் அகமதாபாத்தில் ஏற்பட்ட வகுப்புவாத வன்முறையை சமாதானப்படுத்தவும் முயன்றார்.
# இரவிசங்கர் வியாசு

## படைப்புகள்

இவர், கல்வி, கிராமப்புற புனரமைப்பு மற்றும் கொல்கத்தா பற்றியும் எழுதியுள்ளார்.
# இரவிசங்கர் வியாசு

## அங்கீகாரம்

1984 ஆம் ஆண்டில் இவரது நினைவாக இந்திய அரசு அஞ்சல் முத்திரையை வெளியிட்டது. 1 லட்சம் மதிப்புள்ள சமூகப் பணிகளுக்கான இரவிசங்கர் மகாராஜ் விருது, இவரது நினைவாக குசராத் அரசின் சமூக நீதித் துறையால் நிறுவப்பட்டது.
# இரவிசங்கர் வியாசு

## பிரபலமான கலாச்சாரத்தில்

குசராத்தி இலக்கியத் துறையில் நன்கு அறியப்பட்ட ஜாவர்சந்த் மேகானி என்ற எழுத்தாளார் பழங்குடியினரிடையே தனது சமூகப் பணிகளின் போது இரவிசங்கர் மகாராஜ் உடனான அனுபவங்களின் அடிப்படையில் *மனசாய் நா திவா* என்ற பெயரில் எழுதியுள்ளார். பன்னாலால் படேல் என்ற குசராத்தி இலக்கிய எழுத்தாளர் *ஜீன் ஜீவி ஜான்யு* (1984) என்ற இரவிசங்கரின் வாழ்க்கை வரலாற்று நூலையும் எழுதியுள்ளார்.
# சர்துல் சிங் கவிசர்

**சர்துல் சிங் கவிசர் (Sardul Singh Kavishar)** (1886-1963) அமிர்தசரசில் பிறந்த இவர் இந்திய செய்தித்தாள் ஆசிரியராக இருந்தார். மேலும் இந்திய சுதந்திர இயக்கத்தில் ஒரு முக்கிய நபராகவும் இருந்தார்.
# சர்துல் சிங் கவிசர்

## கல்வி

இலாகூரில் படித்த கவிசர் தனது பொது வாழ்க்கையை 1913ஆம் ஆண்டில் *சீக்கிய ரிவியூ* என்ற ஆங்கில மொழி செய்தித்தாளுடன் தொடங்கினார். சீக்கிய ரிவியூவில் ஒரு ஆரம்ப கட்டுரை புதுடெல்லியின் கட்டுமானத்தின் போது வெளி நகர சுவர் இடிக்கப்படுவதை விமர்சித்தது. ஏனெனில் இந்த சுவர் வரலாற்று சீக்கிய குருத்வாராவின் ஒரு பகுதியாக இருந்தது. இது முதல் உலகப் போர் வெடிக்கும் வரை பரவலான சீக்கிய போராட்டத்திற்கு வழிவகுத்தது. அந்த சமயத்தில் அந்த குறிப்பிட்ட பிரச்சினை குறைவான முன்னுரிமையாகக் கருதப்பட்டது. போருக்குப் பிறகு கவிஷர் நடவடிக்கைக்கான தனது அழைப்புகளை புதுப்பித்தார், இதன் விளைவாக அவர் டெல்லியில் இருந்து வெளியேற்றப்பட்டார். அவர் லாகூருக்குச் சென்று *நியூ ஹெரால்ட்* என்ற மற்றொரு செய்தித்தாளைத் தொடங்கினார். 1919 ஆம் ஆண்டில், ரௌலட் சட்டத்திற்கு எதிராக எழுதியதற்காக அவர் கைது செய்யப்பட்டு சிறையில் அடைக்கப்பட்டார்.
# சர்துல் சிங் கவிசர்

## மீண்டும் அழைப்பு

1921 ஆம் ஆண்டில், 100 சீக்கிய தன்னார்வலர்களுக்கு குருத்வாராவின் இடிக்கப்பட்ட சுவரை மீண்டும் கட்டியெழுப்ப ஒரு பொது அழைப்பை வெளியிட்டார். 700 தன்னார்வலர்கள் (கவிசர் உட்பட) கிளபினர். இருப்பினும், அவர்கள் இலாகூரிலிருந்து தில்லிக்கு புறப்படுவதற்கு முன்பு, தில்லி நகர அரசாங்கம் சுவரை மீண்டும் கட்டியதாக தகவல் வந்தது. அடுத்த மாதம், சீக்கிய சீர்திருத்தவாதிகள் படுகொலை செய்யப்பட்டதாக எழுதியதற்காக இவர் மீண்டும் கைது செய்யப்பட்டார். தேசத்துரோக குற்றச்சாட்டு சுமத்தப்பட்டு, நான்கு ஆண்டுகள் சிறையில் அடைக்கப்பட்டார்.
# சர்துல் சிங் கவிசர்

## காங்கிரசு

1933ஆம் ஆண்டில், காங்கிரசின் அப்போதைய தலைவர் குடியியற் சட்டமறுப்பினால் கைது செய்யப்பட்டதனால் இவர் காங்கிரசின் தலைவரானார். 1935ஆம் ஆண்டில், இவர் இந்திய அரசு 1935 சட்டத்தின் மூலம் காங்கிரசு பதவிக்கு வருவதை பகிரங்கமாக எதிர்த்தார். மேலும் 1937ஆம் ஆண்டில் அவர்கள் பெரும்பான்மையைப் பெற்ற மாகாணங்களில் பதவியை ஏற்றுக்கொண்ட பின்னர் கட்சியில் தனது உறுப்பினர் பதவியை ராஜினாமா செய்தார்.
# சர்துல் சிங் கவிசர்

## சுபாஷ் சந்திரபோஸ்

1939இல், இவர் சுபாஷ் சந்திர போஸின் அனைத்திந்திய பார்வார்டு பிளாக் கட்சியில் சேர்ந்தார்; 1941இல் போஸ் இந்தியாவை விட்டு வெளியேறியபோது, கவிசர் அதன் தலைவரானார். இதனால், இவர் கைது செய்யப்பட்டு, நான்கு ஆண்டுகள் சிறையில் அடைக்கப்பட்டார்.
# சர்துல் சிங் கவிசர்

## பிளவு

1948 இல் அகில இந்திய பார்வார்டு பிளாக் பிளவுபட்டு அது மறுசீரமைக்கப்பட்டது. ஆனாலும், சர்துல் சிங் கவிசர் ஆர்.எஸ்.ருய்கர் தலைமையிலான மார்க்சிச எதிர்ப்பு குழுவுடன் இணைந்தார். அதன் மாநாட்டில், கவிசர் பார்வர்டு பிளாக் (ருய்கர்) தலைவராக தேர்ந்தெடுக்கப்பட்டார். அதன்பிறகு, ருய்கரின் கட்சியின் பலம் குறைந்து வந்ததால், கவிசர் தீவிர அரசியலில் இருந்து ஓய்வு பெற்றார்.
# சர்துல் சிங் கவிசர்

## படைப்புகள்

சர்துல் சிங் தனது வாழ்க்கையின் பெரும்பகுதி அரசியலில் தீவிரமாக இருந்ததைத் தவிர, ஒரு எழுத்தாளராகவும் இருந்தார்.. ஆங்கிலம் மற்றும் பஞ்சாபியில் பத்திரிகைகளைத் திருத்திய இவர் ஏராளமான துண்டுப்பிரசுரங்களையும் புத்தகங்களையும் வெளியிட்டார். பஞ்சாபியில் இவரது சீக்கிய தர்ம தரிசனம் 1969 ஆம் ஆண்டில் பாட்டியாலாவின் பஞ்சாபி பல்கலைக்கழகத்தால் வெளியிடப்பட்டது.
# உடையும் இந்தியா

***உடையும் இந்தியா?: ஆரிய திராவிடப் புரட்டும் அந்நியத் தலையீடுகளும்*** (*Breaking India: Western Interventions in Dravidian and Dalit Faultlines*) என்பது ராஜீவ் மல்கோத்ரா, அரவிந்தன் நீலகண்டன் ஆகியோரால் எழுதப்பட்ட ஒரு நூல் ஆகும். இந்நூல், மேற்கத்திய நிறுவனங்கள் திராவிடர் இயக்கம் மற்றும் தலித் அடையாளம் ஆகியவற்றுக்கு ஆதரவு அளிப்பதன் வாயிலாக இந்தியாவின் ஒருமைப்பாட்டைக் குலைத்து வருகின்றன என்று வாதிடுகின்றது. இந்நூல் முதலில் ஆங்கிலத்தில் அமரிலிஸ் பதிப்பகத்தால் 2011 இல் பதிப்பிக்கப்பட்டது. 2011இல் இது இந்தியாவில் முதன்மையாக விற்கப்பட்ட 10 நூல்களில் ஒன்றாக இருந்தது.
# உடையும் இந்தியா

## சுருக்கமான அறிமுகம்

இந்நூலை பரப்பும் வலைத்தளமான breakingindia.com இன் படி:  
*உடையும் இந்தியா* வின் அறிமுக அத்தியாயத்தில் ராஜிவ் மல்கோத்ரா இப்படி எழுதுகிறார்:  
நூலின் இணை ஆசிரியரான அரவிந்தன் நீலகண்டன் சொல்கிறார்: "நாங்கள் இப்புத்தகத்தை அனைத்து இந்தியர்களுக்காகவும், உங்களுக்காகவும் எனக்காகவும் எழுதினோம். ஏனெனில் நம் குழந்தைகள் எதிர்காலத்தில் அகதி முகாமில் தஞ்சம் அடையவேண்டிய நிலையை நாங்கள் விரும்பவில்லை."  
உபேந்திர பக்சி இப்புத்தம் "3-S" களின் மீது தன் கவனத்தைக் குவிக்கிறது என்கிறார்:
1. இந்தியச் சுதந்திரத்தை அடிபணிய வைத்தல்
1. சுதந்திர இந்தியாவைக் கண்காணித்தல்
1. சுதந்திர இந்தியாவை பலவீனமாக்குதல்  
பதிப்பாளரும் எழுத்தாளரும் வலைப்பதிவாளருமான பத்ரி சேசாத்ரி எழுதுகிறார்: "என் கருத்தில் இந்தப் புத்தகம் கிறிஸ்தவர்களுக்கு எதிரானதல்ல. வரைமுறையற்ற கிறிஸ்தவ மதமாற்றம், அதனைச் செயல்படுத்த இந்தியாவுக்குள் நுழையும் பணம், அந்தப் பிரசாரத்தின் அடிநோக்கமாக இந்து மதமும் இந்து கலாசாரமும் தாக்கப்படுவது மட்டுமல்ல; இந்தியாவின் ஒருமைப்பாடும் அச்சுறுத்தப்படுதல், அதற்காக உருவாக்கப்பட்டிருக்கும் அறிவுலக வலைப்பின்னல், அதன் பின்னணியில் இருப்போர் ஆகியவற்றைத்தான் புத்தகம் வெளிக்கொணர்கிறது. இது கிறிஸ்தவர்களிடையே ஒரு விவாதத்தை ஏற்படுத்தவேண்டும். ஆன்மிகரீதியில் மனமாற்றத்தை உருவாக்கி ஒருவரை கிறிஸ்தவத்துக்கு இழுக்கவேண்டுமா அல்லது கார்பொரேட்ரீதியில் ஜோஷுவா டேடாபேஸை வைத்துக்கொண்டு கிறிஸ்தவ மதமாற்றத் திட்டத்தில் Vision, Mission, Strategy and Plan ஈடுபடவேண்டுமா; நிறுவனப்படுத்தப்பட்ட கிறிஸ்தவத்தால் யாருக்கு சகாயம் போன்றவை கிறிஸ்தவர்கள் வெளிப்படையாகச் செய்யவேண்டிய விவாதம். இந்துக்களுடன் செய்யவேண்டிய விவாதம். மதமற்ற நாத்திகர்களுடன் செய்யவேண்டிய விவாதம்."
# உடையும் இந்தியா

## மொழிபெயர்ப்புகள்

*** Breaking India: Western Interventions in Dravidian and Dalit Faultlines*** என்ற தலைப்பைக் கொண்ட மூலப் புத்தகமானது டிசம்பர் 2011 இல் தமிழ்-இல் மொழிபெயர்த்து வெளியிடப்பட்டது. ஏப்ரல் 2014-இல் இப்புத்தகத்தின் இந்திப் பதிப்பு *பாரத் விகாந்தன்* என்ற தலைப்பில் வெளியானது.  
2015 பிப்ரவரியில் கன்னட மொழிபெயர்ப்பு கன்னட இலக்கிய ஆளுமையான எம். சிதானந்த மூர்த்தியால் *பாரத பஞ்சானா* என்ற தலைப்பில் பெங்களூரில் வெளியிடப்பட்டது இதைக் கன்னடத்தில் லட்சுமிகாந்த் எக்டே, ஆர். வி. ஜககிர்தர் ஆகியோர் மொழிபெயர்த்தனர். கன்னடப் பதிப்பிற்கான முன்னுரையை எழுத்தாளர் எஸ். எல். பைரப்பா எழுதியுள்ளார்.
# உடையும் இந்தியா

## வரவேற்பு

### நேர்மறை விமர்சனங்கள்

புத்தக வெளியீட்டின் போது பேசிய பலரும் *உடையும் இந்தியா*-வுக்கு நேர்மறையான விமர்சனங்களை முன்வைத்தனர். உதாரணத்திற்கு:  
பத்தி எழுத்தாளரும் பொதுவெளியில் செயல்படும் அறிவுஜீவியும் பொருளாதார ஆய்வாளருமான சு. குருமூர்த்தி சொன்னார்:
# உடையும் இந்தியா

## வரவேற்பு

### எதிர்மறை விமர்சனங்கள்

கிருத்தவ தத்துவவியலாளரும் கிருத்தவ சமூக சீர்திருத்தவாதியுமான விசால் மங்கல்வாதி (இவரும் இப்புத்தகத்தின் ஒரு பேசுபொருள்) எழுதினார்:  
கீதா ராமஸ்வாமி இப்படி எழுதுகிறார்:  
மேலும் கீதா இப்படி தவறாக எழுதினார்: (ஆரியப் படையெடுப்பு என்னும் கருத்தாக்கம் தற்போது ரொமிலா தாபர் உட்பட புகழ்பெற்ற வரலாற்று ஆசிரியர்கள் அனைவராலும் கைவிடப்பட்டுவிட்டது).
# உடையும் இந்தியா

## மேலும் பார்க்க

- இந்து தேசியம்
# முதலாம் அமென்கோதேப்

முதலாம் அமென்கோதேப்பின் ஆட்சிக் காலம் குறித்த செய்திகள் குறைவாக ஆவணப்படுத்தப்பட்டுள்ளது. இவர் நூபியா மற்றும் கீழ் எகிப்தின் நைல் நதி வடிநிலப் பகுதிகளில் மட்டுமே தனது ஆட்சிப் பரப்பை நிலைநிறுத்திக் கொண்டார். இவர் மேல் எகிப்தில் இரா, அமூன் போன்ற எகிப்தியக் கடவுள்களுக்கு கோயில்கள் நிறுவினார். மேலும் அடக்கத்திற்கான தனது கல்லறைக் கோயிலை மன்னர்களின் சமவெளியில், கல்லறை எண் 39-இல் நிறுவினார்.  
முதலாம் அமென்கோதேப் மட்டுமே தனது கல்லறைக் கோயிலை, பிரமிடுக்கு வெளியே தேர் எல் பகாரியில் கட்டியவர். முதலாம் அமென்கோப் இறந்த 50 ஆண்டுகள் கழித்து எகிப்திய அரசி ஆட்செப்சுட்டு கல்லறையை கட்டுவதற்காக முதலாம் அமென்கோதோப்பின் கல்லறை பெரும் அளவில் சேதப்படுத்தப்பட்டது. முதலாம் அமென்கோதோப் பெயர் பொறித்த சில செங்கற்கள் மட்டுமே எஞ்சியிருந்தது.
# முதலாம் அமென்கோதேப்

## இதனையும் காண்க

- எகிப்தின் பதினெட்டாம் வம்சம்
- பண்டைய எகிப்திய பார்வோன்கள்
- பண்டைய எகிப்திய அரசமரபுகள்
# உதயன் பண்டிட் விருது

**உதயன் பண்டிட் விருது** *(Udyan Pandit Award)* இந்தியாவில் பழ சாகுபடியில் சிறந்து விளங்குபவர்களுக்காக வழங்கப்படும் ஒரு விருதாகும். ஆப்பிள், வாழைப்பழம், திராட்சை, கொய்யா, மாண்டரின், மாம்பழம் , அன்னாசி மற்றும் இனிப்பு ஆரஞ்சு, நாரத்தை ஆரஞ்சு ஆகிய ஒவ்வொரு பிரிவுகளிலும் ஒரு விருது வழங்கப்படுகிறது. மாநில தோட்டக்கலை வாரியம் மாநிலம் மற்றும் தேசிய மட்டங்களில் இவ்விருதுகளை வழங்குகிறது.
# மெரீனா ஸ்வெட்டேவா

**மெரினா இவனோவ்னா ஸ்வெட்டேவா** ( உருசிய மொழி: Мари́на Ива́новна Цвета́ева ; 8 அக்டோபர் 1892 - 31 ஆகஸ்ட் 1941) என்பவர் ஒரு உருசிய மற்றும் சோவியத் கவிஞர். இவரது படைப்புகள் இருபதாம் நூற்றாண்டின் உருசிய இலக்கியங்களில் மிகச் சிறந்தவையாகக் கருதப்படுகின்றன. இவர் 1917 உருசியப் புரட்சி மற்றும் அதைத் தொடர்ந்து வந்த மாஸ்கோ பஞ்சம் பற்றி வாழ்ந்து எழுதினார். தனது மகள் இரினாவை பட்டினியிலிருந்து காப்பாற்றும் முயற்சியில், 1919 ஆம் ஆண்டில் அவளை ஒரு அரசு அனாதை இல்லத்தில் சேர்த்தார். அங்கு அவள் பசியால் இறந்தாள். ஸ்வேடேவா 1922 இல் உருசியாவை விட்டு வெளியேறி, பின்னர் 1939 இல் மாஸ்கோவுக்கு மீண்டும் திரும்புவதற்கு முன்பு பாரிஸ், பெர்லின் மற்றும் ப்ராக் ஆகிய நாடுகளில் தனது குடும்பத்தினருடன் வாழ்ந்தார். இவரது கணவர் செர்ஜி எஃப்ரான் மற்றும் அவரது மகள் அரியட்னா அஃப்ரான் ( ஆல்யா ) ஆகியோர் உளவு குற்றச்சாட்டில் 1941 இல் கைது செய்யப்பட்டனர்; இவரது கணவர் தூக்கிலிடப்பட்டார். ஸ்வேடேவா 1941 இல் தற்கொலை செய்து கொண்டார். ஒரு ஆர்வமுள்ள கவிஞராக, துனிச்சலான மொழியியல் இலக்கியப் பரிசோதனையும் இவரது காலத்திய ஒரு குறிப்பிடத்தக்க வரலாற்றாசிரியராகவும் இருந்தார்.
# மெரீனா ஸ்வெட்டேவா

## பிறப்பும் கல்வியும்

ஸ்வெட்டேவா மாஸ்கோவில் புகழ்பெற்ற பேராசிரியரான இவான் விளாடிமிரோவிச் ஸ்வெடேவுக்கும், நாகரிகமிக்க ஒரு மங்கை நல்லாளுக்கும் மகளாகப் பிறந்தவள் ஸ்விட்சர்லாந்திலும் தெற்கு ஜெர்மனியிலும் கல்வி பயின்றார்; பாரிசு சார்போன் பல்கலைக்கழகத்தில் தங்கியிருந்து உலகப் பேரறிஞர்களின் சொற்பொழிவுகளைக் கேட்டுத்தான் இலக்கிய அறிவை வளர்த்துக் கொண்டார். உருசியக் கவிஞர் வொலோவினின் கவிதையாற்றலால் ஈர்க்கப்பட்டு, கிரிமியாவில் அவருக்குச் சொந்தமான கோக்டெபெல் இல்லத்தில் தங்கியிருந்தபோது, ‘செர்ஜி எஃப்ரன்’ என்பவரைச் சந்தித்து மணந்து இரண்டு ஆண் குழந்தைகளையும் ஒரு பெண் மகவையும் பெற்றெடுத்தவர்.
# மெரீனா ஸ்வெட்டேவா

## உருசியாவுக்கு வெளியே

உருசியாவில் உள்நாட்டுப் போர் நடந்தபோது இவர் கணவன் செர்ஜி, ஜாரின் வெண்படைக்கு ஆதரவாக இருந்தார். உள் நாட்டுப் போரில் வெண்படை தோற்றபோது, இவரும் இவருடைய கணவரும் உருசிய நாட்டைவிட்டு வெளியேறினர். இவருடைய கணவர் சோவியத் அதிகாரிகளுக்குப் பயந்து தலைமறைவு வாழ்க்கை மேற்கொண்டார். பல இடங்களில் சுற்றியலைந்துவிட்டு 1922-இல் செக்நாட்டின் தலைநகரான பிராகுவில் இருவரும் ஒன்று சேர்ந்தனர். மூன்று ஆண்டுகள் பிராகுவின் புறநகரில் வாழ்ந்த பிறகு இவருடைய கணவர் தன் கொள்கையை மாற்றிக் கொண்டு ஸ்டாலினின் உளவுப் படையில் சேர்ந்து பணியாற்றினார். டிராஸ்கியின் மகனுடைய கொலையில் அவருக்கும் பங்குண்டு. அரசியற்பணி நிமித்தம் இவளுடைய கணவர் பல இடங்களில் சுற்றியலைந்த காரணத்தால், ஸ்வெட்டேவாவின் வாழ்க்கை பெரும்பாலும் தனிமையிலேயே கழிந்தது.  
இவரின் தனிமை பலரோடு காதல் தொடர்பு கொள்ளும் சூழ்நிலையை உருவாக்கியது. 1915-16ஆம் ஆண்டுகளில் உருசியக் கவிஞர் மேண்டல்ஸ்டாமைக் காதலித்து அவருடன் வாழ்ந்தார். 1925-இல் பிராகுவில் வாழ்ந்தபோது, ஒரு வெண்படை அதிகாரியைக் காதலித்து அவருடன் ஓராண்டு வாழ்ந்தார். பிறகு 1926-இல் தன் கணவன் செர்ஜியுடன் மீண்டும் சேர்ந்து கொண்டார், பாரிசில் வாழ்ந்த காலத்திலும் இவருக்குப் பலரோடு தொடர்பிருந்தது. இவர் ஓயாமல் காதலித்தார்: காதலிக்கப்பட்டார்; உணர்ச்சி மிகுந்த காதற்கவிதைகள் எழுதிக் குவித்தார்.  
பொதுவுடைமைக் கொள்கையும், ஸ்டாலினின் சர்வாதிகாரமும் இவருக்குக் கட்டோடு பிடிக்கவில்லை. கவிஞனுக்கும் அவன் படைப்புக்கும் கட்டுப்பாடு இருக்கக் கூடாது என்று கருதினார். அறிஞர்கள் சுதந்திரமாகச் சிந்திக்க அனுமதிக்கப்படவேண்டும் என்பது இவர் கொள்கை. கவிஞனின் கற்பனைக்கும் பாடு பொருளுக்கும் எல்லை கட்டிய உருசிய அதிகாரவர்க்கத்தை வெறுத்தார்; அவர்களுக்குத் துதி பாடிய உருசியக் கவிஞர்களைச் சொல்லம்புகளால் சாடினார்.  
புஷ்கினும் அலெக்சாண்டர் பிளாக்கும் இவருக்குப் பிடித்தமான கவிஞர்கள். அக்மடோவா, மாயகோவ்ஸ்கி, பாஸ்டர் நாக் ஆகியோரைப் பாராட்டிக் கவிதைகள் எழுதியிருக்கிறார். ஐரோப்பியக் கவிஞர்களுள் ஜெர்மானியக் கவிஞரான ரில்க்கை மிக உயர்ந்த கவிஞராகப் போற்றினார்; அவரோடு கடிதத் தொடர்பும் கொண்டிருந்தார்.
மாயகோவ்ஸ்கி மக்கள் கவிஞன், ஸ்வெட்டேவா தன்னைப் பற்றியும், தன் சொந்த உணர்ச்சிகளையும் பாடியவர். கொள்கையில் இருவரும் எதிரெதிர் துருவங்கள். என்றாலும் மாயகோவ்ஸ்கியின் படைப்பாற்றலை ஸ்வெட்டேலாவியத்து போற்றுகிறார்.  
மாய கோவ்ஸ்கி 1927-ஆம் ஆண்டு பாரிசு நகரம் சென்றிருந்த போது அங்கிருந்த உருசிய மாணவர்கள் வால்டையர் விடுதியில் (Cafe Voltaire) ஒரு கூட்டம் ஏற்பாடு செய்திருந்தனர். அக்கூட்டத்தில் மாயகோவ்ஸ்கி தமது கவிதைகளை வாசித்ததோடு, உருசிய இலக்கியத்தின் வளர்ச்சி பற்றியும் பேசினார். அப்போது ‘உருசிய வெளியேறிகள்’ (emigres) அந்த விடுதிக்கு முன் கூடி நின்று குழப்பம் செய்து கூச்சலிட்டனர். இக் கூட்டம் நடந்தபோது ஸ்வெட்டேவா அங்கில்லை. என்றாலும் மாய கோவ்ஸ்கியை ஆதரித்து ‘யூரேசி’ (Eurasie) என்ற செய்தித்தாளில் ஓர் அறிக்கை வெளியிட்டார். அவ்வறிக்கையைப் படித்த ‘உருசிய வெளியேறிகள்’ ஸ்வெட்டேவாவைத் தங்கள் கூட்டத்திலிருந்து விலக்கி வைத்தனர். தங்கள் ஏடுகளிலும் அவருடைய படைப்புக்களை வெளியிடுவதை நிறுத்திக் கொண்டனர்.
# மெரீனா ஸ்வெட்டேவா

## மீண்டும் உருசிய வாழ்கையும், மரணமும்

பதினேழு ஆண்டுகள் நாடுகடந்து ஐரோப்பிய நாடுகளில் வாழ்ந்த பிறகு, 1939- இல் தன் கணவனைத் தேடி ஸ்வெட்டேவா மீண்டும் உருசியாவிற்கு வந்தார். நெடுநாட்களாகக் காண விரும்பிய கவிஞர் அக்மடோவாவை நேரில் சந்தித்தார். அப்போது உருசியா மீண்டும் ஜெர்மனியோடு இரண்டாம் உலகப் போரில் ஈடுபட்டிருந்தது. உருசிய அதிகாரிகள் எல்லோரையும் ஐயத்தோடு பார்த்தனர். ஐயத்துக்குள்ளானவர்களைக் கொன்றனர். ஸ்வெட்டேவாவின் பழைய வரலாற்றை அறிந்த யாரும் அவரை ஆதரிக்கமுன் வரவில்லை. வயிற்றுப் பிழைப்புக்காகக் கூலிக்கு மொழிபெயர்ப்பு வேலைகள் செய்தார். இவருடைய குடும்பச் சொத்துக்கள் எல்லாம் உருசிய அரசாங்கத்தால் பறிமுதல் செய்யப்பட்டு எல்லாருக்கும் பிரித்து வழங்கப்பட்டு விட்டன. ஜெர்மன் படைகள் நாட்டின் எல்லைக்குள் நுழைந்து விட்டபடியால், ஸ்வெட்டேவாவும் மாஸ்கோவை விட்டு ‘எலாபுகா’ என்ற உள்நாட்டு நகருக்குக் குடிபெயர்த்தார். அங்குப் பிழைக்க வழியின்றிச் சுருக்கிட்டுக் கொண்டு இறந்தார். உருசிய நாட்டின் புகழ்பெற்று கவிஞர்களுள் ஒருவரான ஸ்வெட்டேவா ஒரு சாதாரண இடுகாட்டில் எந்தச் சிறப்புமில்லாமல் புதைக்கப்பட்டார்.
# மெரீனா ஸ்வெட்டேவா

## இலக்கியப் படைப்புகள்

இவர் படைப்புக்களில் சைக் கவிதைகள் (Psyche_poems) மாஸ்கோ கவிதை (Verse about Moscow), செங்குதிரை மீது (Astride a Red Horse) என்பவை குறிப்பிடத்தக்கவை . சிறுமி ஜார் (The Girl Tsar) எகொருக்ஸ் (Egarukså) என்ற இரண்டும் குழந்தைகளுக்கான நீண்ட கற்பனைக் கவிதைகள் (Fairy tale poems), உள்ளறிவின் வெளிச்சத்தில் கலை (Art in the Light of Conscience) என்ற கட்டுரை நூலில், கவிதைகளைப் பற்றிய நுட்பமான சிந்தனைகளை ஸ்வெட்டேவா பொதிந்து வைத்திருக்கிறார்.
# அனுக்ரா நாராயண் சின்கா

பீகார் விபூதி என்று அழைக்கப்படும் முனைவர் **அனுக்ரா நாராயண் சின்கா (Dr. Anugrah Narayan Sinha)** ( 1887 சூன் 18 - 1957 சூலை 5) இவர் ஓர் இந்திய தேசியவாத அரசியல்வாதியும், சம்பரண் சத்தியாக்கிரகத்தில் பங்கேற்றவரும் மற்றும் காந்தியவாதியுமாவார். மேலும் இவர், நவீன பீகாரை கட்டமைத்தவர்களில் ஒருவராவார். பீகாரின் முதல் துணைத் முதல்வராகவும், பீகார் மாநிலத்தின் முதல் நிதியமைச்சராகவும் இருந்தார். (1946-1957). மேலும், இவர் இந்திய அரசியலமைப்புச் நிர்ணய சபையின் உறுப்பினராகவும் இருந்தார். இவர் இந்திய அரசியலமைப்பை எழுதத் தேர்ந்தெடுக்கப்பட்டார் மேலும் அதன் முதல் நாடாளுமன்றத்தில் ஒரு உறுப்பினராக பணியாற்றினார். தொழிலாளர், உள்ளாட்சி, அரசு, பொதுப்பணி, வழங்கல் மற்றும் விலை கட்டுப்பாடு, சுகாதாரம் மற்றும் வேளாண்மை உள்ளிட்ட பல இலாகாக்களையும் இவர் வகித்தார்.
# அனுக்ரா நாராயண் சின்கா

## காந்தியின் தோழர்

பாபு சாகேப் என்று அன்பாக அழைக்கப்படும் ஏ.என். சின்கா, சுதந்திர போராட்ட காலத்தின் போது மகாத்மா காந்தியின் மிக நெருங்கிய கூட்டாளியாக இருந்தார். மேலும் பீகார் கேசரி முனைவர் சிறி கிருட்டிணா சின்காவுடன் பீகாரில் காந்திய இயக்கத்தை வழிநடத்த பணியாற்றினார்
# அனுக்ரா நாராயண் சின்கா

## துணை முதலமைச்சர்

இராஜேந்திர பிரசாத்துக்குப் பிறகு பீகாரில் இருந்து இந்திய சுதந்திர இயக்கத்தின், முன்னணி தேசியவாதிகளில் ஒருவரான இவர் மாநில சட்டசபையில் காங்கிரசு கட்சியின் துணை முதலமைச்சராக தேர்ந்தெடுக்கப்பட்டார். 1952 இல் நடைப்பெற்ற பீகார் பொதுத் தேர்தலில் காங்கிரசு கட்சி அதிக அளவில் வெற்றி பெற்ற போது மீண்டும் தேர்தெடுக்கப்பட்டார். ஜெய் பிரகாஷ் நாராயண் தனது *அமாரே அனுக்ரா பாபு* என்ற கட்டுரையில், "நவீன காலங்களில், நமது அனுக்ரா பாபுவைப் போலவே பீகாரிற்கு கடன்பட்டிருப்பது அரிதான ஒரு சிலரே. இவர் நவீன பீகாரை கட்டமைப்பதில் முன்னணித் தலைவர்களில் ஒருவராக இருந்தார். பல ஆண்டுகளாக பீகார் இவரது தலைமையைப் பெற்றது. பீகார் நிலத்தின் இந்த பெரிய மகனுக்கு இந்த மாநில மக்கள் கடன்பட்டிருக்கிறார்கள்." என்று எழுதினார்.